joelniklaus/EU_Wikipedias huggingface dataset:
2017 m. Europos krepšinio čempionatas

2017 m. Europos krepšinio čempionatas – 40-tas Europos krepšinio čempionatas organizuojamas FIBA Europe. Čempionatas vyko 2017 m. rugpjūčio 31–rugsėjo 17 dienomis keturiose šalyse – Suomijoje, Izraelyje, Rumunijoje ir Turkijoje. Nugalėtojais pirmą kartą istorijoje tapo slovėnai, finale nugalėję serbus. 

Nuo 2017 m. Europos krepšinio čempionatai bus rengiami kas ketverius metus, panašia atrankos sistema kaip ir pasaulio krepšinio čempionatas.

Čempionato arenos

Formatas 
24 patekusios komandos žais 4 grupėse po 6 komandas. 4 geriausios kiekvienos grupės komandos pateks į atrankos varžybas.

Grupės

A grupė

Vieta: Helsinkis, Suomija

<onlyinclude>

 90:81   
 61:90   
 84:86 (prat.)     

 91:61 
 87:95    
 78:81 

 115:79   
 78:72 
 90:87 (prat.) 

 75:102 
 75:78 
 77:89 

 95:78 
 95:77 
 83:79

B grupė

Vieta: Tel Avivas, Izraelis

<onlyinclude>

 75:63 
 77:79    
 69:48 

 57:67    
 66:78 
 73:88 

 81:88 
 78:73 
 80:82 

 62:94 
 55:61 
 91:104 (prat.) 

 72:89 
 69:71 
 64:88

C grupė

Vieta: Klužas-Napoka, Rumunija

<onlyinclude>

 58:67 
 99:60    
 68:83 

 72:48    
 56:93 
 74:58 

 85:73 
 72:76  
 91:50  

 75:88 
 73:79 
 71:80 

 69:107 
 64:87 
 86:69

D grupė

Vieta: Stambulas, Turkija

<onlyinclude>

 103:90 
 92:82    
 73:76 

 92:64    
 75:72 
 70:84 

 97:92   
 67:76 
 80:74  

 69:84 
 68:82 
 78:65 

 82:70 
 54:74 
 89:79

Atkrintamosios varžybos

Šaltiniai

Nuorodos 
 Oficiali svetainė

Europos krepšinio čempionatai
2017 sporte
Jurga Žąsinaitė

Jurga Žąsinaitė-Gedminienė (1975 m. lapkričio 14 d. Rubikiuose, Anykščių raj.) – rašytoja, humanitarinių mokslų daktarė, senosios lietuvių literatūros tyrinėtoja.

Biografija 

1993 m. baigė Anykščių Antano Vienuolio vidurinę mokyklą. 1994–1998 m. studijavo Vilniaus universitete Filologijos fakultete lietuvių kalbą ir literatūrą, įgijo lituanistikos bakalauro išsilavinimą. 1998–2000 m. ten pat tęsė studijas magistrantūroje, įgijo filologijos magistro išsilavinimą. 

2004–2008 m. J. Žąsinaitė gyveno Veksforde (Airija) ir dirbo vertėja. Grįžusi į Lietuvą, tęsė studijas Vilniaus universitete Filologijos fakulteto doktorantūroje, parengė ir 2014 m. apgynė disertaciją „Gardinas – Lietuvos Didžiosios Kunigaikštystės kultūros centras (XVIII a. antroji pusė)“. Stažavosi Varšuvos universitete (Lenkija, 2010 m.), Minsko valstybiniame universitete (Baltarusija, 2010 m.).

Nuo 2009 m. ji yra kasmet vykstančių respublikinių lietuvių kalbos ir literatūros olimpiadų vertinimo komisijų narė.
 
Jurga Žąsinaitė rašo poeziją ir prozą. Jos kūrybai būdinga vizijinė filosofinė mintis, tekstai gana kontrastingi, tačiau pilni ekspresijos, pojūčių, saviškai modifikuoto lyrizmo. Jos kūriniai reprezentuoja ir naujųjų išeivių, emigrantų patirtis, transformuotą kosmopolitišką mentalitetą.

Jurgos Žąsinaitės literatūros mokslo ir publicistikos tekstai, recenzijos spausdinami kultūros, istorijos leidiniuose „Metai“, „Šiaurės Atėnai“, „7 meno dienos“, „Voruta“, mokslo leidiniuose „Literatūra“, „Darbai ir dienos“, „Senoji Lietuvos literatūra“, „Oikos – lietuvių migracijos ir diasporos studijos“, religijos, kultūros ir visuomenės gyvenimo mėnraštyje „Naujasis Židinys-Aidai“, publikuojami interneto žiniasklaidoje.

Bibliografija 

 Akmeniniai Avondalio namai. Vilnius, Gimtasis žodis, 2008. ISBN 978-955-16-229-2;
 Azuritijos kardinolai. Vilnius, Lietuvos rašytojų sąjunga, 2017. ISBN 978-9986-39-935-3.

Šaltiniai 

Lietuvos rašytojai
Lietuvos literatūrologai
2017 m. pasaulio badmintono čempionatas

2017 m. pasaulio badmintono čempionatas – 23-asis geriausių pasaulio badmintono čempionatas, kuris vyko rugpjūčio 21 d. – rugpjūčio 27 d. Jungtinės Karalystės mieste Glazge.

Medalininkai

Medalių lentelė

Nuorodos 
 Oficiali svetainė

Pasaulio badmintono čempionatai
2017 sporte
Ermito matrica

Ermito matrica – kompleksinė kvadratinė matrica, kuri lygi transponuotai kompleksiškai jungtinei (tai yra  eilutės ir  stulpelio elementai yra lygūs kompleksiškai jungtiniams  eilutės  stulpelio elementams, visiems  ir ):

  arba .

Ermito matricos gali būti traktuojamos kaip realiųjų simetrinių matricų kompleksinis plėtinys.

Jei matricos  kompleksiškai jungtinė ir transponuota matrica žymima , tada ermito matrica užrašoma kaip

 

Ermito matricos pavadintos vardu 19 amžiaus prancūzų matematiko Šarlio Ermito, kuris 1855 m. parodė, kad šio pavidalo matricos kaip ir realios simetrinės matricos turi realias tikrines vertes ir tikrinius vektorius.

Pavyzdys 
Tokio pavidalo matrica yra ermito matrica:

 

Ermito matricos dažnai naudojamos teorinėje fizikoje ir kvantinėje mechanikoje (Paulio matricos, Gell-Manno matricos).

Savybės 
 Diagonalieji elementai visada realieji skaičiai, nes jie turi būti kompleksiniai jungtiniai sau patiems.
 Šalia diagonalės esantys kompleksiniai elementai negali būti simetriški. Realiųjų skaičių simetrinė diagonalės atžvilgiu matrica visada yra ermito matrica.
 Kiekviena ermito matrica yra normalioji matrica.
 Matematinė spektrinė teorema teigia, kad kiekviena ermito matrica gali būti suvesta į diagonaliąją formą naudojant unitariąją matricą. Gauta diagonalioji matrica turės tik realiuosius diagonalinius elementus. Iš to išplaukia, kad ermito matricos tikrinės vertės yra realieji skaičiai, o tikriniai vektoriai yra tiesiškai nepriklausomi (ortogonalūs). Net kartotinių tikrinių verčių atveju jas atitinkantys tikriniai vektoriai (tarpusavyje nebūtinai ortogonalūs) bus visada ortogonalūs likusiems tikriniams vektoriams.
 Dviejų ermito matricų suma yra ermito matrica taip pat.
 Ermito matricos atvirkštinė matrica taip pat yra ermito matrica.
 Dviejų ermito matricų  ir  sandauga yra ermito matrica tik jei .
 Bet kokiam kompleksiniam vektoriui  sandauga  yra realusis skaičius, kadangi . Ši savybė ypač svarbi kvantinėje mechanikoje, kai ermito matricos yra operatoriai, kuriems veikiant gaunamos realiaisiais skaičiais aprašomos sistemos savybės (pvz., sukinys).
 Kvadratinės ir jai kompleksiškai jungtinės transponuotos matricų suma  yra ermito matrica.
 Kvadratinės matricos ir jai kompleksiškai jungtinės transponuotos matricos skirtumas  yra asimetrinė ermito matrica. Iš to seka, kad dviejų ermito matricų komutatorius yra asimetrinė ermito matrica.
 Bet kokia kvadratinė matrica  gali būti išskleista ermito  ir asimetrinės ermito  matricų suma:
 
 Ermito matricos determinantas yra realusis skaičius:
 ,
 Taigi

Nuorodos 

 Visualizing Hermitian Matrix as An Ellipse with Dr. Geo, by Chao-Kuei Hung from Chaoyang University, gives a more geometric explanation.

Matricos
Brand New

Brand New – amerikiečių indie rock grupė iš Long Ailando, susikūrusi 2000 m. Grupės nariai Jesse Lacey, Garrett Tierney ir Brian Lane anksčiau grojo grupėje „The Rookie Lot“ ir jai iširus vėliau su keliais kitais nariais įkūrė „Brand New“. Debiutinis grupės albumas „Your Favorite Weapon“ buvo išleistas 2001 m. Antrasis albumas „Deja Entendu“ buvo išleistas 2003 m. ir pasižymėjo visiškai kitokiu skambesiu, kuris grupei atnešė tiek klausytojų, tiek kritikų patvirtinimą. Grupė šiuo metu yra išleidusi penkis albumus, iš kurių naujausiasis, „Science Fiction“, buvo išleistas 2017 m. rugpjūtį.

Grupės nariai
Dabartiniai nariai
 Vincent Accardi – gitara, pritariamasis voaklas (2000–dabar)
 Jesse Lacey – vokalas, gitara (2000–dabar)
 Brian Lane – būgnai, perkusija (2000–dabar)
 Garrett Tierney – bosinė gitara, pritariamasis vokalas (2000–dabar)

Koncertiniai nariai
 Benjamin Homola - perkusija, būgnai (2007-dabar)

Buvę nariai
 Derrick Sherman – klavišiniai, gitara, pritariamasis vokalas (2005–2013)

Diskografija
Studijiniai albumai
 Your Favorite Weapon (2001)
 Deja Entendu (2003)
 The Devil and God Are Raging Inside Me (2006)
 Daisy (2009)
 Science Fiction (2017)

Nuorodos 
 
 

JAV roko atlikėjai
Science Fiction

Science Fiction – penktasis studijinis amerikiečių roko grupės „Brand New“ albumas, išleistas 2017 m. rugpjūčio 17 d. Tai – pirmasis grupės albumas per aštuonerius metus, nuo 2009 m. išleisto „Daisy“. Grupė apie albumą paskelbė rugpjūčio 15 d., teigdami, jog naujas albumas bus išleistas vinilo formatu labai ribotu tiražu (500 kopijų). Po dviejų dienų visi, užsisakę albumą, gavo po CD su vienintele 61 minutės trukmės daina „44.5902N104.7146W“ (Velnio Bokšto koordinatės). Tą pačią dieną buvo paskelbta, jog spalį albumas bus išleistas visiems prieinamu fiziniu formatu.

Albumas sulaukė labai gerų kritikų įvertinimų ir, per pirmąją savaitę JAV pardavus 58 tūkstančius kopijų, debiutavo pirmoje „Billboard 200“ reitingo vietoje, tapdamas pirmuoju grupės įrašu, pasiekusiu reitingo viršūnę.

Dainų sąrašas

2017 albumai
FK Mladost Carev Dvor

Carev Dvoro „Mladost“ – Makedonijos futbolo klubas iš Carev Dvoro kaimo (netoli Ochrido).

Istorija 
Klubas įkurtas 1930 m.  

2015-2016 m. sezone klubas iš kaimo, kuriame vos 600 gyventojų, debiutavo elito lygoje, tačiau iš dešimties ekipų liko paskutiniai ir iškrito iš Pirmos lygos pirmenybių. 

Tačiau klubo bėdos tuo nesibaigė. Dėl finansinių problemų nedalyvavo 2016/2017 m. sezono antros pakopos pirmenybėse.

Spalvinė gama 
Žalia ir balta spalvos.

Stadionas 
Namų rungtynes žaidė „Kantrida“ stadione, Carev Dvoro kaime. Beje, gyventojų skaičius kaime apie 600 gyventojų.

Kai pateko į Pirmą lygą, kaimo stadionas neatitiko reikalavimų, todėl namų rungtynes žaidė gretimame mieste - Ochride, SRC "Biljanini Izvori" stadione, kuris talpina 2500 žiūrovų.

Šaltiniai 

Mladost Carev Dvor
Rag’n’Bone Man

Rory Charles Graham (g. 1985 m. sausio 29 d.), geriau žinomas kaip Rag’n’Bone Man – britų dainininkas ir dainų autorius iš Akfildo. Išgarsėjo 2016 m., išleidęs singlą „Human“. 2017 m. vasarį buvo išleistas debiutinis atlikėjo albumas „Human“.

Diskografija 
  Human (2017)

Nuorodos 
 
 

Jungtinės Karalystės atlikėjai
Human

Human – debiutinis britų atlikėjo Rag’n’Bone Man albumas, išleistas 2017 m. vasario 10 d. Albumo singlas „Human“ sulaukė didelio pasisekimo visame pasaulyje, patekdamas į daugelio šalių dainų dešimtukus, tarp jų – ir antroji vieta Jungtinėje Karalystėje, o singlas „Skin“ pasiekė tryliktąją vietą. Albumas sulaukė daugiausia teigiamų kritikų įvertinimų ir debiutavo pirmoje Jungtinės Karalystės albumų reitingo vietoje, tapdamas pirmuoju atlikėjo įrašu, pasiekusiu reitingo viršūnę.

Dainų sąrašas

Debiutiniai albumai
2017 albumai
Stormzy

Michael Ebenazer Kwadjo Omari Owuo, Jr. (g. 1993 m. liepos 26 d.), geriau žinomas kaip Stormzy – britų reperis, dainininkas ir dainų autorius. Išgarsėjo 2015 m., išleidęs singlą „Shut Up“. Debiutinis atlikėjo albumas „Gang Signs & Prayer“ buvo išleistas 2017 m. vasarį ir tapo pirmuoju grime albumu, pasiekusiu reitingo viršūnę.

Diskografija 
  Gang Signs & Prayer (2017)
 Heavy Is the Head (2019)
 This Is What I Mean (2022)

Nuorodos 
 

Jungtinės Karalystės atlikėjai
Gang Signs & Prayer

Gang Signs & Prayer – debiutinis studijinis britų reperio Stormzy albumas, išleistas 2017 m. vasario 24 d. Albumo singlas „Big for Your Boots“ pasiekė šeštąją vietą Jungtinės Karalystės singlų reitinge, o „Cold“ – dvidešimt pirmąją. Albumas sulaukė labai gerų kritikų įvertinimų ir debiutavo pirmoje Jungtinės Karalystės albumų reitingo vietoje, tapdamas pirmuoju atlikėjo įrašu, pasiekusiu reitingo viršūnę. Taip pat tai buvo pirmasis grime albumas, pasiekęs šio reitingo pirmąją vietą.

2017 m. liepos mėnesio duomenimis, Jungtinėje Karalystėje parduota per 200 tūsktančius kopijų ir albumas tapęs auksiniu.

Dainų sąrašas

Debiutiniai albumai
2017 albumai
For Crying Out Loud

For Crying Out Loud – šeštasis studijinis britų roko grupės „Kasabian“ albumas, išleistas 2017 m. gegužės 5 d. Albumas sulaukė daugiausia teigiamų kritikų įvertinimų ir, per pirmąją savaitę Jungtinėje Karalystėje pardavus 52 tūkstančius kopijų, debiutavo pirmojoje albumų reitingo vietoje, tapdamas penktuoju grupės albumu iš eilės, pasiekusiu reitingo viršūnę.

2017 m. gegužės mėnesio duomenimis, Jungtinėje Karalystėje parduota per 100 tūkstančių kopijų ir albumas tapęs sidabriniu.

Dainų sąrašas

2017 albumai
London Grammar

London Grammar – britų grupė iš Notingamo, susikūrusi 2012 m. 2013 m. vasarį grupė išleido savo debiutinį EP „Metal & Dust“, o tų pačių metų rugsėjį – debiutinį albumą „If You Wait“. Šiuo metu grupė yra išleidusi du studijinius albumus, iš kurių naujausiasis, „Truth Is a Beautiful Thing“, buvo išleistas 2017 m. birželį.

Diskografija
 If You Wait (2013)
 Truth Is a Beautiful Thing (2017)
Californian Soil (2021)

Nuorodos 
 
 

Jungtinės Karalystės atlikėjai
Truth Is a Beautiful Thing

Truth Is a Beautiful Thing – antrasis studijinis britų grupės „London Grammar“ albumas, išleistas 2017 m. birželio 9 d. Albumas sulaukė daugiausia teigiamų kritikų įvertinimų ir, per pirmąją savaitę Jungtinėje Karalystėje pardavus per 43 tūkstančius kopijų, debiutavo pirmoje albumų reitingo vietoje, tapdamas pirmuoju grupės įrašu, pasiekusiu reitingo viršūnę.

Dainų sąrašas

2017 albumai
How Did We Get So Dark?

How Did We Get So Dark? – antrasis studijinis britų roko grupės „Royal Blood“ albumas, išleistas 2017 m. birželio 16 d. Albumas sulaukė daugiausia teigiamų kritikų įvertinimų ir debiutavo pirmojoje Jungtinės Karalystės albumų reitingo vietoje, tapdamas antruoju grupės įrašu, pasiekusiu reitingo viršūnę.

Dainų sąrašas

2017 albumai
The Vamps

The Vamps – britų poproko grupė, susiformavusi 2012 m. Grupę sudaro Brad Simpson (vokalas ir gitara), James McVey (gitara ir vokalas), Connor Ball (bosinė gitara ir vokalas) bei Tristan Evans (būgnai ir vokalas). Savo karjerą grupė pradėjo keldami į „YouTube“ savo atliekamus kitų atlikėjų koverius. 2013 m. buvo išleistas debiutinis grupės singlas „Can We Dance“, sulaukęs didelio populiarumo. 2014 m. balandį buvo išleistas debiutinis grupės albumas „Meet the Vamps“. Šiuo metu grupė yra išleidusi tris studijinius albumus, iš kurių naujausiasis, „Night & Day“, buvo išleistas 2017 m. liepą.

Diskografija
 Meet the Vamps (2014)
 Wake Up (2015)
 Night & Day (2017)

Nuorodos 
 
 

Jungtinės Karalystės atlikėjai
Night & Day

Night & Day – trečiasis studijinis britų poproko grupės „The Vamps“ albumas. Anot grupės, albumas bus išleistas dviem dalimis: „Night Edition“ buvo išleistas 2017 m. liepos 14 d., o „Day Edition“ bus išleistas tų pačių metų gruodį. Nepaisant to, jog kritikai prastai atsiliepė apie albumą, jis debiutavo pirmoje Jungtinės Karalystės albumų reitingo vietoje, tapdamas pirmuoju grupės įrašu, pasiekusiu reitingo viršūnę. Antrąją savaitę albumas nukrito į 35–ąją vietą, tapdamas didžiausiu kritimu reitingo istorijoje.

Dainų sąrašas

2017 albumai
2017 m. pasaulio meninės gimnastikos čempionatas

2017 m. pasaulio meninės gimnastikos čempionatas – 35-asis geriausių pasaulio ritminės gimnastikos sportininkių čempionatas, kuris vyko rugpjūčio 30 d. – rugsėjo 3 d. Italijos mieste Pezare. Čempionate galėjo dalyvauti tik moterys.

Skirtingai nei prieš tai vykusiuose pasaulio čempionatuose 2017 m. čempionate neišdalinti komandiniai varžybų medaliai.

Dalyvaujančios šalys
54 šalys pateikė paraiškas dalyvauti pasaulio čempionate:

Medalininkai

Medalių lentelė

Lietuva čempionate 

Individualios varžybos

Nuorodos 

Pasaulio meninės gimnastikos čempionatai
2017 sporte
2017 m. pasaulio dziudo čempionatas

2017 m. pasaulio dziudo čempionatas – geriausių pasaulio dziudo sportininkų čempionatas, kuris vyko rugpjūčio 28 d. – rugsėjo 2 d. Vengrijos sostinėje Budapešte.

Medalininkai

Vyrai

Moterys

Komandiniai medaliai

Medalių lentelė

Lietuva čempionate 
Vyrai

Moterys

Nuorodos 
 Oficiali svetainė 

Dziudo
2017 sporte
2017 m. pasaulio stendinio šaudymo čempionatas

2017 m. pasaulio stendinio šaudymo čempionatas – 37-asis geriausių pasaulio stendinio šaudymo sportininkų čempionatas, kuris vyko rugsėjo 1 d. – rugsėjo 11 d. Rusijos sostinėje Maskvoje.

Medalininkai

Jaunimas

Lietuva čempionate 

Vyrai

Moterys (jaunimas)

Komandos

Nuorodos 
 Oficiali svetainė

Pasaulio sportinio šaudymo čempionatai
2017 sporte
KF Gostivar

Gostivaro futbolo klubas, o trumpai KF „Gostivar“ – Makedonijos futbolo klubas iš Gostivaro.

Istorija 
Šis klubas įkurtas 1998 m. Dar žinomas kaip K.F. Rinia Gostivar.

Gostivare gyvavo (1919–2010 metais) kitas klubas, kuris vadintas „Gostivaru“. Po šio klubo bankroto „Rinia“ persivadino ir tapo K.F. „Gostivar“.

2012/2013 m. sezone K.F. „Gostivar“ užėmė antrąją vietą Antros pakopos pirmenybėse ir iškovojo teisę žaisti elite.

Klubas debiutavo 2013/2014 m. Pirmos lygos pirmenybėse, tačiau tarp 12 elito komandų liko paskutiniai ir iškrito iš Pirmos lygos.

2014/2015 m. Antros pakopos pirmenybėse užėmė trečią vietą ir kovojo dėl patekimo į elitą su Pirmos lygos dalyviu Turnovo „Horizont“. Bendru rezultatu 3:1 šią seriją laimėjo „Turnovo“ ekipa ir išliko elito lygoje.

2015/2016 m. antros pakopos pirmenybėse iš 10 klubų liko 9 vietoje ir iškrito į žemesnį divizioną.

2016/2017 m. dalyvavo trečios pakopos pirmenybėse.

2017/2018 m. Antros pakopos pirmenybėse atsirado dvi zonos. „Rytų“ bei „Vakarų“. Būtent pastarojoje ir dalyvavo K.F. „Gostivar“ klubas.

Spalvinė gama 
Mėlyna ir balta spalvos.

Sezonai 

|}

Išnašos

Nuorodos 
 [ Oficiali klubo svetainė]
 facebook paskyra
 SOCCERWAY
 SOFASCORE
 FLASHSCORE
 Transfermarkt
 Globalsportsarchive
 RSSSF duomenų bazė

Gostivar
2017 m. pasaulio treko čempionatas

2017 m. pasaulio treko čempionatas – geriausių pasaulio dviračių treko sportininkų varžybos, vykusios 2017 m. balandžio 12 - balandžio 16 dienomis Honkonge.

Medalių lentelė

Rezultatai

Lietuvos dalyvavimas

Nuorodos 
Oficiali svetainė

2017 sporte
Pasaulio treko čempionatas
FK Gorno Lisiče

Skopjės FK „Euromilk Gorno Lisiče“ – Makedonijos futbolo klubas iš Skopjės.

Istorija 
Šis klubas įkurtas 1964 m. Gorno Lisičėje, Skopjės priemiestyje. Ne kartą keitė pavadinimus. Dar žinomas kaip FK Euromilk Gorno Lisiče, pagal savo rėmėją „Euromilk“.

Spalvinė gama 
Mėlyna ir balta spalvos.

Sezonai 

|}

Nuorodos 
 Facebook PASKYRA
 Klubo gerbėjų svetainė
 RSSSF duomenų bazė

Gorno Lisiče
FC Zürich Frauen

Ciūricho „Zürich Frauen“ – Šveicarijos futbolo klubas iš Ciuricho. Moterų futbolo ekipa, kuri varžosi stipriausiame šalies divizione.

Istorija 
Klubas įkurtas 1970 m. balandžio 24 d. ir tuo metu vadinosi SV Seebach. 

2008 m. vasarą klubas tapo FC Zurich sistemos dalimi ir nuo to laiko vadinosi FFC Zürich Seebach.

2009 m. pakito pavadinamas ir nuo to laiko žinomas FC Zurich Frauen pavadinimu. 

Daugkartinės šalies moterų futbolo čempionės.

Pasiekimai

Titulai
 Šveicarijos čempionės (Nationalliga A)
 SV Seebach Zürich: 12 (1980, 1981, 1982, 1983, 1985, 1987, 1988, 1990, 1991, 1993, 1994, 1998)
 FFC Zürich Seebach: 1 (2008)
 FC Zürich Frauen: 10 (2009, 2010, 2012, 2013, 2014, 2015, 2016, 2018, 2019, 2022)

 Šveicarijos moterų futbolo taurės laimėtojos
 SV Seebach Zürich: 7 (1981, 1986, 1987, 1988, 1989, 1990, 1993)
 FFC Zürich Seebach: 1 (2007)
 FC Zürich Frauen: 7 (2012, 2013, 2015, 2016, 2018, 2019, 2022)

Aprangos ir jų pokyčiai 
Sportinių aprangų gamos pokyčiai
 Namuose žaidžia baltos spalvos aprangomis.
 Išvykose žaidžia juodos spalvos aprangomis.

Sudėtis (2020 m.) 
2020 m. vasario 5 d. </small>

Treneris:  Ivan Dal Santo

Šaltiniai

Nuorodos 
 Oficiali klubo svetainė
 facebook paskyra
 FLASHSCORE

Zurich
KF Drita Bogovinje

Bogovinjės KF „Drita“ – Makedonijos futbolo klubas iš Bogovinjės.

Istorija 
Šis klubas įkurtas 1994 m. Bogovinjės kaime. Iš pradžių taip ir vadinosi KF Bogovinje, bet vėliau pasikeitė pavadinimą ir tapo KF Drita.

2011–12 m. antros pakopos divizione užėmė antrąją vietą.

2012–13 m. dalyvavo elito lygoje. Pirmoje lygoje užėmė 9 vietą, o tai reiškė, kad pagal varžybų nuostatus turėjo žaisti išlikimo rungtynes, kurias pralaimėjo ir iškrito iš elito.

Vėliau iškrito ir iš antros pakopos diviziono.

Spalvinė gama 
Raudona ir juoda spalvos.

Sezonai 

|}

Sudėtis 
 Nežinoma.

Nuorodos 
 Facebook paskyra
 RSSSF duomenų bazė

Drita
Villains

Villains – septintasis studijinis amerikiečių roko grupės „Queens of the Stone Age“ albumas, išleistas 2017 m. rugpjūčio 25 d. Tai – pirmasis grupės albumas, kuriame nėra nė vieno kviestinio muzikanto. Albumo singlas „The Way You Used to Do“ pasiekė šešioliktąją vietą JAV „Billboard“ roko dainų reitinge. Albumas sulaukė teigiamų kritikų įvertinimų ir debiutavo pirmoje Jungtinės Karalystės albumų reitingo vietoje, tapdamas pirmuoju grupės įrašu, pasiekusiu šio reitingo viršūnę.

Dainų sąrašas

2017 albumai
Skudutiškio koplyčia

Skudutiškio Kristaus ir Švč. Mergelės apsireiškimo koplyčia – koplyčia, esanti Skudutiškyje, Molėtų rajone, ženklinanti Šv. Mergelės Marijos apsireiškimo vietą. Ji stovi Skudutiškio Švč. Trejybės parapijoje, Skudutės upelio pakrantėje šalia mitologinių kultūros paveldo objektų – šaltinio ir akmenų su ženklais (unik. kodas ). Pasiekiama nuo Skudutiškio įrengtu apie 0,5 km ilgio taku (į vakarų pusę). Vieta gausiai lankoma per Žolinę, kuomet tikintieji su rožinio malda nuo bažnyčios traukia į šią šventvietę, joje vyksta Šv. Mišios. Lankytojų netrūksta ir per tradicinius Skudutiškyje Švč. Trejybės atlaidus bei kitomis progomis. Yra tautodailininkų sukurti koplytstulpiai, informacinė lenta, įrengta atokvėpio vieta.

Istorija 

Legenda byloja, kad maro metais, XVIII a. pradžioje, Skudutiškio apylinkėse buvo pasirodžiusi Švč. Marija ir daugeliui padėjusi išsigelbėti nuo mirties.  Senoliai sakydavo, kad Skudutiškis yra šventa vieta, kurioje buvo Marija, mena gyvas šio krašto pamaldumo tradicijas. Stebuklingu laikytas šalia trykštantis šaltinis ir aplinkui gulintys akmenys su keistais ženklais. Viename iš jų žmonės įžvelgdavo panašias į žmogaus pėdas,  sakydavo, kad tai – Jėzaus Motinos Marijos pėdsakai. Tikintieji semdavosi šaltinio vandenį, juo apsiplaudavo, atsigerdavo, pildavosi į butelius, taip pat pasiimdavo samanų nuo akmenų ir jas vyniodavo į nosinę.

Atgimimo metais, apie 1990 m., šioje vietoje tremtinių iniciatyva buvo pastatyta Švč. Marijos skulptūra (panaši jų pastatyta ir Janonių koplyčioje). Idėją apsaugoti atvirame lauke stovinčią Skudutiškio Švč. Mariją ir virš jos įrengti koplytėlę kilo Skudutiškio gyventojai kultūros darbuotojai Ritai Varatinskienei (g. 1958 m.). Tam pritarė ir tuometis Skudutiškio parapijos klebonas Pranciškus Venckus (1933–2014). Surinkus aukas ir su visokeriopa parapijiečių pagalba buvo pastatyta koplytėlė. Daugelio kryžių ir altorių meistrai uteniškiai Algimantas ir Gediminas Juškos padarė koplytėlės statinio projektą ir kartu su vietos gyventojais atliko statybos darbus. 1997 m. gegužės mėn. vykusių Šv. Trejybės atlaidų metu koplytėlę pašventino Kaišiadorių vyskupijos generalvikaras prelatas Jonas Jonys (1912–2005). Pradžioje šventovės stogas buvo dengtas raudonomis čerpėmis, bet vėlesnio remonto metu jos pakeistos lengvesne danga.

Kol nebuvo koplytėlės, slėnis, kuriame susikerta Skudutė ir dar vienas mažas upeliukas, buvo vadinamas „Skudutiškio alka“, laikyta pagoniška šventviete. Pastačius koplytėlę ji įgijo ir krikščionišką reikšmę. Tais pačiais 1997 m. viena šiaulietė susapnavusi Švč. Mergelės Marijos prašymą ir šventvietės slėnyje aplink koplytėlę pastatė septynias stoteles, kuriose žmonės gali prašyti šventų dalykų: santarvės šeimoje, meilės, sveikatos. Įvykusį tikinčiosios regėjimą skelbia šalia koplyčios pastatyta informacinė lenta.

Šaltiniai

Nuorodos 

 Sąrašas:Švč. Mergelės Marijos apsireiškimų vietos Lietuvoje
 Skudutiškis (facebook.com)
 Skudutiškis. Švč. Mergelės Marijos apsireiškimo vieta

Molėtų rajono koplyčios
Skudutiškis
2017 m. pasaulio stalo teniso čempionatas

2017 m. pasaulio stalo teniso čempionatas – 54-asis geriausių pasaulio stalo teniso žaidėjų čempionatas, kuris vyko gegužės 29 d. – birželio 5 d. Vokietijos mieste Diuseldorfe. Tai buvo septintosios pasaulio pirmenybės, kurios vyko Vokietijoje.

Medalininkai

Lietuva čempionate 

Vienetai

Lietuvos delegacija taip pat dalyvavo dvejetų varžybose: mišrių (Stuckytė ir Stankevičius, Paškauskienė ir  Aleksandar Karakašević), moterų (Stuckytė ir Paškauskienė) ir vyrų (Skučas ir Udra) dvejetų varžybose, bet medalių nepelnė.

Nuorodos 
 Oficiali svetainė 

Pasaulio stalo teniso čempionatai
2017 sporte
Makedonijos futbolo varžybos 2012–2013 m.

Makedonijos futbolo varžybos 2012–2013 m.
 Pirma lyga prasidėjo 2012 m. rugpjūčio 11 d., o baigėsi 2013 m. birželio 2 d.;
 Makedonijos futbolo taurės turnyras prasidėjo 2012 m. rugpjūčio 21 d., finalas įvyko 2013 m. gegužės 26 d.

2012–2013 m. Pirma lyga 
 Pirma lyga – aukščiausioji futbolo lyga. Dalyvavo 12 ekipų.

Galutinė turnyrinė lentelė 
  Skopjės „Vardar" tapo čempionais. Iškovojo kelialapį į UEFA Čempionų lygą.
 Antri buvo Skopjės „Metalurg", treti –  Turnovo „Horizont".
 Šie klubai iškovojo kelialapius į UEFA Europos lygos turnyrą. 
 Vienuoliktą vietą šalies Pirmoje lygoje iškovojo ir vietą elite prarado Tetovo „Teteks“, bet tapo šalies futbolo taurės nugalėtojais, todėl iškovojo vietą UEFA Europos lygos kvalifikaciniame turnyre.

Pastabos.
 Tetovo „Škendija" turėjo trijų taškų nuobaudą (Federacijos sprendimu).
 Bogovinjės KF „Drita“ ir Bitolos „Pelister“ kovojo papildomas rungtynes dėl išlikimo.
  Tetovo „Teteks“ ir Kratovo „Sileks" neteko vietos elito divizione.

Pereinamosios rungtynės 
 Devintą vietą Pirmoje lygoje užėmė Bogovinjės KF „Drita“. Dėl išlikimo elite kovojo su Skopjės „Euromilk Gorno Lisiče". 
 Skopljės „Euromilk Gorno Lisiče" nugalėjo 3:0 ir iškopė į elito lygą, o Bogovinjės KF „Drita“ prarado vietą elito divizione.

---

Dešimtą vietą užėmusi Bitolos „Pelister“ kovojo su FK Skopje ir nugalėjo 1:0. 

Ši pergalė reiškė, kad Bitolos „Pelister“ išsaugojo vietą elito lygoje.

2012–2013 m. Makedonijos futbolo taurė 
 Makedonijos futbolo taurė – pagrindinis futbolo klubų taurės turnyras Makedonijoje.

Pusfinalis

Kratovo „Sileks" vs. Tetovo „Teteks" 
 Kratovo „Sileks" namuose pralaimėjo Tetovo „Teteks“ 0:1.
 Savo namų arenoje Tetovo „Teteks“ dar kartą nugalėjo varžovus 2:0.
 Bendru rezultatu 3:0 nugalėję varžovus Tetovo „Teteks“ pateko į finalą.

Tetovo „Škendija" vs. Skopjės „Vardar" 

 Tetovo „Škendija" namuose lygiosiomis 0:0 sužaidė su Skopjės „Vardar".
 Atsakomosiose rungtynėse rezultatas buvo 1:1. 
 Tetovo „Škendija" dėka svečiuose pelnyto įvarčio pateko į finalą.
 Tetovo „Škendija" dėka svečiuose pelnyto įvarčio pateko į finalą.

Finalas 

Finalo rungtynės buvo žaidžiamos 2013 m. gegužės 22 d. Skopjės mieste, Pilypo II Arenoje.

Makedonijos albanai ir jų grupuotė "Balistite" („Балистите“) sukėlė riaušes, kurios peraugo į susirėmimus tarp sirgalių grupuočių ir grumtynėmis su policija. Dėl šių priežasčių po 10 minučių nuo rungtynių pradžios mačas buvo nutrauktas. 

Buvo nuspręsta peržaisti taurės finalo rungtynes. 

2013 m. gegužės 26 d. įvyko finalo rungtynių peržaidimas, kuriame susitiko Tetovo „Škendija"  ir Tetovo „Teteks“. 

Pilypo II Arenoje (Skopje mieste) šį kartą buvo peržaistos rungtynės be žiūrovų.

Šiose rungtynėse po pagrindinio laiko rezultatas buvo lygus 1:1. Rungtynės buvo pratęstos, tačiau rezultatas nepakito. 

Buvo mušama 11 metrų baudinių serija, kurioje 6:5 nugalėjo Tetovo „Teteks“ ir tapo taurės savininkais.

Šaltiniai

Nuorodos 
 RSSSF duomenų bazė
 FLASHSCORE

Šiaurės_Makedonijos futbolo varžybos
Europos futbolo varžybos 2012–2013 m.
Bogovinjė

Bogovinjė (, ) – Makedonijos kaimas, esantis šalies šiaurės vakaruose, netoli Kosovo, Šaro kalnuose, prie Bogovinjės upelio. Beveik visi gyventojai – albanai.

Istorija 

Iki 1912 metų kaimas ir apylinkės buvo turkų valdžioje. Nuo 1912 metų priklausė Serbijai, po Antrojo pasaulinio karo – Jugoslavijai.

Dabar kaimas yra Makedonijos teritorijoje, priskiriamas Pologo regionui.

Sportas 
 KF Drita Bogovinje (futbolas). 2012–2013 m. šis klubas dalyvavo elito diviziono kovose.

Gyventojai 
2002 m. gyventojų skaičius buvo 6328.  iš jų:
 albanai — 6273 gyv.;
 romai — 5 gyv;
 makedonai — 1 žmogus;
 kitų tautybių — 49 gyventojai.

Šaltiniai 

Šiaurės_Makedonijos gyvenvietės
Zazų kalba

Zazų kalba (Zazaki) – indoeuropiečių kalbų šeimos, iranėnų atšakos kalba, vartojama Turkijos rytuose gyvenančių zazų tautybės žmonių. Nors zazų kalbos vartotojai save paprastai laiko kurdais, jų kalba skiriasi nuo kurdų kalbos. Kalbančiųjų skaičius – 1,5–2,5 mln. žmonių.

Išskiriamos dvi pagrindinės zazų kalbos tarmės:
 šiaurės zazų (Kirmanjki, [kiu]) – vartojama apie Tundželį, Erzindžaną, Erzurumą, Sivasą, Gumušanę, Vartą ir kt.;
 pietų zazų (Dimli, [diq]) – vartojama apie Šanliurfą, Dijarbakyrą, Adijamaną, Malatiją.

Kartais dar išskiriama vidurio zazų tarmė. Tarmės turi daug patarmių ir šnektų.

Zazų kalba daugiausia vartojama buityje, kaip šnekamoji kalba. Dauguma zazų laisvai kalba turkiškai bei šiaurės kurdų tarme. 1850 m. zazų žodžiai pradėti užrašinėti kalbininkų. 1899 m. Ehmedė Chasis sudarė religinę knygą zazų kalba. Nuo XX a. pab. pradėti leisti straipsniai, leidiniai zazų kalba (pradžioje – išeivijoje, vėliau ir pačioje Turkijoje).

Ši kalba seniau (XIX a. pab.–XX a. pr.) būdavo užrašoma arabiškais rašmenimis, bet vėliau pereita prie lotyniško raidyno. Dabartinė zazų abėcėlė sukurta amerikiečių kalbininko K. M. Džeikobsono.

Zazų kalba, kaip ir keletas kitų šio regiono indoeuropiečių kalbų, turi ergatyvinės kalbos bruožų. Be to, zazų ir šiaurės kurdų kalbos yra vienintelės vakarų iranėnų kalbos, išlaikiusios gramatinę giminę.

Leksika 
Zazų kalbos žodžiai, palyginus su giminingomis kalbomis:

Nuorodos 

 
 

Iranėnų kalbos
Taraškevica

Taraškevica () – baltarusių kalbos klasikinės rašybos () variantas, kurį 1918 m. pasiūlė Bronislavas Taraškevičius. 

Oficialiai naudotas iki baltarusiškos rašybos reformos 1933 m. Šiuo metu vartojamas ribotai.

Nepaisant oficialiai Baltarusijos valdžios nepripažįstamos taraškevicos, ja spausdinami kai kurie literatūros ir spaudos leidiniai, kurių autoriai teigia, jog ji žymiai geriau nei oficialioji rašyba atspindi baltarusių kalbos specifiką. 2005 m. išėjus knygai „Baltarusių klasikinė rašyba. Taisyklių sąvadas“ (), buvo sunorminta šiuolaikinė taraškevica. 2007 m. IANA (Internet Assigned Numbers Authority) jai suteikė kalbinį kodą „be-tarask“.

Nuo 2005 m. kuriama Baltarusiškoji taraškevicos Vikipedija.

Istorija 

Prieš paskelbiant 1918 m. nepriklausomą Baltarusijos Liaudies Respubliką iškilo būtinybė sunorminti baltarusių kalbą. Tarp kalbininkų siūlytų variantų tinkamiausiu pripažinta B. Taraškevičiaus „Baltarusių kalbos gramatika mokykloms“, bene sėkmingiausiai perteikusi pagrindinius kalbos dalykus. Vėlesni baltarusių kalbos projektai ir reformos rėmėsi šiuo darbu. 

1933 m. įvykdyta rašybos reforma nebuvo pripažinta už Baltarusijos TSR ribų, daugiausia Vakarų Baltarusijoje ir baltarusių centruose Latvijoje, Prahoje ir Berlyne. Baltarusių emigracijos leidėjai taip pat neperėjo prie naujosios rašybos taisyklių. Baltarusių mokslo draugija Vilniuje neeiliniame posėdyje 1933 m. spalio 31 d. priėmė rezoliuciją, prieštaraujančią reformai, nurodydama, kad ji buvo orientuota į kalbos rusifikaciją, be to, jai trūko mokslinio pagrindo. Tai buvo priežastis, dėl kurios atsirado du baltarusių rašybos variantai, iš kurių vienas buvo naudojamas BTSR, o kitas už jos ribų. Reformos nepripažinimą lėmė ir tai, kad iki jos priėmimo nebuvo visuomeninės diskusijos, šalyje vyko stalininės represijos, ypač baltarusių inteligentijos atžvilgiu. Baltarusių istorikai ir filologai pažymėjo, kad taip jų kalba buvo dirbtinai priartinta prie rusų kalbos normų.

Prasidėjus perestroikai, 1980-ųjų pabaigoje buvo bandoma grįžti prie taraškevicos normų ir 1933 m. reformos peržiūrėjimo. Ją ėmė naudoti kai kurie rašytojai, periodiniai leidiniai, nes valdžia to nebedraudė. Vyko diskusijos tarp taraškevicos naudotojų dėl kalbos taisyklių taikymo, tobulinimo.

Kalbos pavyzdžiai

Nuorodos 

 Беларускі клясычны правапіс. Збор правілаў. Сучасная нармалізацыя
 Говори со мной по-белорусски  
 Слоўнік беларускай мовы (клясычны правапіс) 
  Vladz Harbacki. Apie gudų kalbos feminizaciją 

Slavų kalbos
FK Miravci

Miravcų FK „Miravci“ – Makedonijos futbolo klubas iš Miravcų kaimo, netoli Gevgelijos miesto, esančio pietų Makedonijoje, prie pat sienos su Graikija.

Istorija 
Klubas įkurtas 1951 m. Žaisdavo žemesniuose futbolo divizionuose. Makedonijai atkūrus nepriklausomybę žaidė antros pakopos pirmenybėse.

Žinomas kaip FK Kožuf Miravci. Vėliau pavadinime liko tik Miravci.

2010–11 metų sezone klubas užėmė ketvirtą vietą antros pakopos pirmenybėse ir kovojo pereinamosiose rungtynėse su FK Skopje. Šias rungtynes laimėjo 4–1.

Vėliau klubas atsisakė pretenzijų žaisti Pirmoje lygoje. FK Vardar išliko elito lygoje. O FK Miravci 2011–2012 m. sezoną praleido žaisdami Antroje lygoje.

2015/2016 m. Antroje lygoje liko paskutinėje, dešimtoje vietoje ir prarado vietą antros pakopos pirmenybėse.

Spalvinė gama 
Raudona, geltona ir balta spalvos.

Išnašos

Nuorodos 
 Football Federation of Macedonia
 RSSSF duomenų bazė

Miravci
Mėlynskruostis gandras

Mėlynskruostis gandras arba baltapilvis gandras (, , ) – gandrinių (Ciconiidae) šeimos paukštis. Rūšis pavadinta Vadi Halfos gubernatoriaus Bey El-Arnaut Abdim vardu. Pasaulinės gamtos apsaugos organizacijos duomenimis apsaugos būklė susirūpinimo nekelia.

Paplitimas ir biotopas 
Paplitę Rytų ir  Pietų Afrikoje. Laikosi šalia seklių vandens telkinių, pelkėse, drėgnose pievose.

Išvaizda 
Vieni iš mažesnių gandrinių paukščių. Kūno aukštis 80 cm, masė – 1,3 kg. Patelės nežymiai smulkesnės už patinus. Kūnas blizgiai juodos spalvos, išskyrus baltą krūtinę. Virš sparno yra baltų plunksnų juosta. Veido oda plika, mėlynos spalvos, tik po akimis ir gerklės srityje yra raudonos spalvos dėmės. Snapas 10,3 – 12,7 cm ilgio. Sparnas 40 – 47,5 cm ilgio. Kojos pilkos tik keliai ir pėdos yra raudonos spalvos.

Biologija 
Laikosi dideliais būriais, net apie 10 000 individų. Kartos trukmė apie 20 metų. Lytiškai subręsta 4 – 5 metų. Kūną vėsina tuštindamiesi ant savo kojų. Minta smulkiais žinduoliais, paukščiais, ropliais, žuvimi, vabzdžiais ir net maita. Poras sudaro vienam veisimosi sezonui. Lizdus suka kolonijose. Dėtyje 2 – 5 kiaušiniai. Inkubacija trunka 30 – 33 dienas. Jaunikliais rūpinasi 60 – 65 dienas.

Mėlynskruostis gandras ir žmogus 
Žmogaus nebijo. Tikima, kad šie paukščiai prišaukia lietų, todėl nėra medžiojami. Žmonės ant stogų kelia gandralizdžius, nes yra sakoma, kad šis gandras atneša laimę.

Šaltiniai

Nuorodos 
 Abdim’s Stork Fact Sheet, Lincoln Park Zoo
  Abdim’s Stork Animal Bytes. SeaWorld.

Gandriniai
Romos Britanija

Romos Britanija () – Senovės Romos valdomas regionas Didžiosios Britanijos saloje nuo 43 m. pr. m. e. iki 410 m.

Romėnų Britanijos užkariavimas prasidėjo 43 m. pr. m. e., kuriam vadovavo Aulus Plautijus. Įsiveržus į pietinę salos dalį romėnai patraukė dabartinio Velso link. Palaipsniui jiems pavyko užimti didžiąją dalį salos, bet ir po daugybes mūšių romėnams nepavyko įsiveržti į dabartinės Škotijos žemes. IV a. pabaigoje romėnų įtaka ėmė palaipsniui sparčiai blėsti, o V a. pradžioje regione neliko ir romėniškos valiutos cirkuliacijos.

Romos imperija
Jungtinės Karalystės istorija
Vendų kalba

Vendų kalba (Tshivenḓa arba Luvenḓa) – bantų kalba, vartojama Pietų Afrikos Respublikoje ir Zimbabvėje gyvenančių vendų tautybės žmonių, taip pat dalies lembų. Kaip gimtoji kalba vartojama 1,3 mln. gyventojų. Dauguma vendų kalbos vartotojų PAR gyvena šiaurės rytinėje Limpopo provincijoje, šalia Zimbabvės sienos. Apartheido laikais ten veikė Vendų bantustanas. Dabar vendų kalbos vartotojų nemažai Gautenge (išvykėliai į didmiesčius, kasyklas). Zimbabvėje vartojama pietuose – Pietų Matabelelande, Masvinge, Midlandse.

Kalba agliutinacinė-sintetinė su fleksijos bruožais. Turi aukštąjį ir neišreikštą apatinį tonus.

Raštas lotynų abėcėlės pagrindu sukurtas XIX a.

Pagrindinės tarmės: guvhu, ilafuri (vakarų vendų), lembetu, Manda (vidurio vendų), mbedzi (rytų vendų), phani, ronga (pietryčių vendų), tavha-cindi.

Literatūros vendų kalba sukurta mažai. Yra išversta Biblija. Rengiamos radijo laidos.

Nuorodos 

 

Bantų kalbos
Ukrainos futbolo varžybos 1992–1993 m.

Ukrainos futbolo varžybos 1992-1993 m.
  prasidėjo 1992 m. rugpjūčio 15 d., baigėsi 1993 m. birželio 20 d.;
 s turnyras prasidėjo 1992 m. liepos 26 d. , o finalas įvyko 1993 m. gegužės 30 d.

Istorija 
Antrasis Ukrainos futbolo čempionatas buvo žaidžiamas nuo 1992 m. rugpjūčio 15 d. iki 1993 m. birželio 20 d. 

Nugalėtojais tapo Kijevo „Dinamo“, kuris tapo čempionais tik dėka geresnio įvarčių santykio.  

FK „Dnìpro" taip pat surinko 44 taškus, pelnė tiek pat pergalių (18), tiek pat kartų sužaidė lygiosiomis (8), ir tiek pat kartų pralaimėjo (4). todėl lemiamu rodikliu tapo pelnytų įvarčių santykis.

FK „Dnìpro" viso sezono metu pirmavo, tačiau pirmenybių pabaigoje su jais susilygino Kijevo „Dinamo“. Jie ir tapo čempionais. FK „Dnìpro" tenkinosi antra vieta.

Lyderystė turas po turo:

Galutinė komandų rikiuotė 
 Čempionais tapo Kijevo „Dinamo“.

1992–1993 m. Ukrainos futbolo taurė 
 Ukrainos futbolo taurė – pagrindinis futbolo taurės turnyras Ukrainoje.
 Turnyrai kasmet vyksta nuo 1992 m.

Pusfinalio rungtynės

Pirmosios rungtynės

Atsakomosios rungtynės 

Lvovo „Karpati“ nugalėjo bendru rezultatu 3–1 ir pateko į finalą.

Kijevo „Dinamo“ nugalėjo bendru rezultatu 4–1 ir pateko į finalą.

Finalas 
 1993 m. gegužės 30 d. vykusiose finalo rungtynėse susitiko Kijevo „Dinamo“ ir Lvovo „Karpati“.
 Pergalę rezultatu 2:1 šventė Kijevo „Dinamo“. 
 Tai buvo pirmoji Kijevo „Dinamo“ iškovota Ukrainos futbolo taurė.

Šaltiniai

Nuorodos 
 RSSSF duomenų bazė;
 RSSSF: čempionų sąrašas
 RSSSF: Ukrainos futbolo taurės finalai
 RSSSF; Supertaurės rungtynės

Ukrainos futbolo varžybos
Europos futbolo varžybos 1992–1993 m.
Ukrainos futbolo varžybos 1993–1994 m.

Ukrainos futbolo varžybos 1993-1994 m.
  prasidėjo 1993 m. rugpjūčio 8 d., baigėsi 1994 m. birželio 19 d.;
 s turnyras prasidėjo 1993 m. rugpjūčio 1 d. , o finalas įvyko 1994 m. gegužės 29 d.

Istorija 
Trečiasis Ukrainos futbolo čempionatas buvo žaidžiamas nuo 1993 m. rugpjūčio 8 iki 1994 m. birželio 19 d. 

Nugalėtojais tapo Kijevo „Dinamo“ be didesnės konkurencijos, pralaimėjo vos vieną kartą, kai svečiuose turėjo pripažinti Donecko „Šachtar“ pranašumą. 

„Šachtininkai" puikiai žaidė namuose, kur nugalėjo 16 kartų iš 17 rungtynių, tačiau svečiuose iškovojo vos 4 pergales. 

FK Dnìpro tenkinosi vos 4 vieta.

Lyderystė turas po turo:

Galutinė komandų rikiuotė 
 Čempionais tapo Kijevo „Dinamo“.

1993–1994 m. Ukrainos futbolo taurė 
 Ukrainos futbolo taurė – pagrindinis futbolo taurės turnyras Ukrainoje.
 Turnyrai kasmet vyksta nuo 1992 m.

Pusfinalio rungtynės

Pirmosios rungtynės

Atsakomosios rungtynės 

Simferopolio „Tavrìâ“ nugalėjo bendru rezultatu 2–0 ir pateko į finalą.

Odesos „Čornomorecʹ“ nugalėjo bendru rezultatu 2–1 ir pateko į finalą.

Finalas 
 1994 m. gegužės 29 d. vykusiose finalo rungtynėse susitiko Odesos „Čornomorecʹ“ ir Simferopolio „Tavrìâ“.
 Po pagrindinio laiko buvo lygu 0:0, todėl rungtynės buvo pratęstos. 
 Rezultatas nepakito, todėl buvo mušama 11 metrų baudinių serija.
 Odesos „Čornomorecʹ“ nugalėjo 5:3 ir tapo taurės savininkais. 
 Odesos „Čornomorecʹ“ antrą kartą iškovojo Ukrainos futbolo taurę.

Šaltiniai

Nuorodos 
 RSSSF duomenų bazė;
 RSSSF: čempionų sąrašas
 RSSSF: Ukrainos futbolo taurės finalai
 RSSSF; Supertaurės rungtynės

Ukrainos futbolo varžybos
Europos futbolo varžybos 1993–1994 m.
Ukrainos futbolo varžybos 1994–1995 m.

Ukrainos futbolo varžybos 1994-1995 m.
  prasidėjo 1994 m. liepos 17 d., baigėsi 1995 m. birželio 23 d.;
 s turnyras prasidėjo 1994 m. rugpjūčio 21 d. , o finalas įvyko 1995 m. gegužės 28 d.

Istorija 
Ketvirtasis Ukrainos futbolo čempionatas buvo žaidžiamas nuo 1994 m. liepos 17 iki 1995 m. birželio 23 d. 

Šiame sezone už pergalę jau buvo skaičiuojami trys taškai. (Ankstesniais metais du taškai už pergalę).

Nugalėtojais tapo Kijevo „Dinamo“ be didesnės konkurencijos, per visą sezoną patyrę vos vieną pralaimėjimą. 

Sezono pirmojoje pusėje Odesos „Čornomorecʹ“, Donecko „Šachtar“, FK „Dnìpro" įnirtingai kovojo dėl pirmosios vietos čempionate. Tačiau tarpusavio kovose prarasdavo taškus ir atsiliko nuo čempionų.

Lyderiavimas turas po turo:

Galutinė komandų rikiuotė 
 Čempionais tapo Kijevo „Dinamo“.

1994–1995 m. Ukrainos futbolo taurė 
 Ukrainos futbolo taurė – pagrindinis futbolo taurės turnyras Ukrainoje.
 Turnyrai kasmet vyksta nuo 1992 m.

Pusfinalio rungtynės

Pirmosios rungtynės

Atsakomosios rungtynės 

Donecko „Šachtar“ bendras rengtynių rezultatas buvo 2:2, bet į finalą pateko dėka svečiuose pelnyto įvarčio.

FK „Dnìpro" laimėjo 2–1 ir pateko į finalą

Finalas 
 1995 m. gegužės 28 d. vykusiose finalo rungtynėse susitiko Donecko „Šachtar“  ir FK Dnìpro.
 Po pagrindinio laiko buvo lygu 1:1, todėl rungtynės buvo pratęstos. 
 Rezultatas nepakito, todėl buvo mušama 11 metrų baudinių serija.
 Donecko „Šachtar“ nugalėjo 7:6 ir tapo taurės savininkais. 
 Donecko „Šachtar“ pirmą kartą iškovojo Ukrainos futbolo taurę.

Šaltiniai

Nuorodos 
 RSSSF duomenų bazė;
 RSSSF: čempionų sąrašas
 RSSSF: Ukrainos futbolo taurės finalai
 RSSSF; Supertaurės rungtynės

Ukrainos futbolo varžybos
Europos futbolo varžybos 1994–1995 m.
Ukrainos futbolo varžybos 1995–1996 m.

Ukrainos futbolo varžybos 1995-1996 m.
  prasidėjo 1995 m. liepos 25 d., baigėsi 1996 m. birželio 17 d.;
 s turnyras prasidėjo 1995 m. rugpjūčio 1 d. , o finalas įvyko 1996 m. gegužės 26 d.

Istorija 
Penktasis Ukrainos futbolo čempionatas buvo žaidžiamas nuo 1995 m. liepos 25 iki 1996 m. birželio 17 d. 

Nugalėtojais tapo Kijevo „Dinamo“ didžiausią konkurenciją sudarė Odesos „Čornomorecʹ“, kuris liko antroje vietoje.

Sezono pirmojoje pusėje Odesos „Čornomorecʹ“ lyderiavo, bet nuo XI (11) turo kijeviečiai užėmė pirmąją vietą ir šios pozicijos nebeužleido niekam.

Lyderystė turas po turo:

Galutinė komandų rikiuotė 
 Čempionais tapo Kijevo „Dinamo“.

1995–1996 m. Ukrainos futbolo taurė 
 Ukrainos futbolo taurė – pagrindinis futbolo taurės turnyras Ukrainoje.
 Turnyrai kasmet vyksta nuo 1992 m.

Pusfinalis 

 Pastaba: Volodymyr Cytkin sugebėjo atmušti net tris Donecko „Šahtar“ smūgius nuo 11 metrų žymos ir Vinycios „Niva“ pateko į taurės finalą.

Finalas 
 1996 m. gegužės 26 d. vykusiose finalo rungtynėse susitiko Kijevo „Dinamo“ ir Vinycios „Niva“.
 Kijevo „Dinamo“ nugalėjo 2:0 ir tapo taurės savininkais. 
 Kijevo „Dinamo“ antrą kartą iškovojo Ukrainos futbolo taurę.

Šaltiniai

Nuorodos 
 RSSSF duomenų bazė;
 RSSSF: čempionų sąrašas
 RSSSF: Ukrainos futbolo taurės finalai
 RSSSF; Supertaurės rungtynės

Ukrainos futbolo varžybos
Europos futbolo varžybos 1995–1996 m.
Štormo gandras

Štormo gandras (Ciconia stormi) – gandrinių (Ciconiidae) šeimos paukštis. Pavadintas vokiečių kapitono, Vest Indijos zoologijos eksponatų kolekcionieriaus Hugo Štormo vardu. Rečiausias gandrinis paukštis.

Paplitimas ir biotopas 
Aptinkami pietiniame Tailande, Vakarų Malaizijoje, Sumatros ir Borneo salose. Populiacijoje 250–500 individų. Biotopas – mangrovinės pelkės, salpos, šlapynės, potvynio ir atoslūgio zonose.

Išvaizda 
Mažesnis už baltąjį gandrą. Kūno ilgis 75 – 91 cm. Sparnai, nugara, viršugalvis ir krūtinė yra juodos spalvos. Gerklė, kaklo sritis aplink sprandą ir pilvas yra balti. Krūtinės srityje turi bronzinio atspalvio plunksnos. Aplink akis geltonos odos žiedas. Rainelė raudonai rudos spalvos. Snapas ilgas ir stambus, raudonas. Kojos raudonos.

Biologija 
Pastebimi pavieniai arba labai nedidelėse grupėse. Kartos trukmė 16 metų. Minta žuvimi, varliagyviais, vėžiagyviais, kirmėlėmis, vandens vabzdžių lervomis.

Monogamai. Lizdą krauna medžiuose, 8 – 30 m aukštyje. Lizdas 30 – 50 cm diametro. Lizdą krauna iš šakų, o iškloja žole ir lapais. Dėtyje du kiaušiniai. Inkubacija trunka 29 dienas. Peri abu tėvai. Po 90 dienų jaunikliai tampa savarankiški.

Apsauga 
Pasaulinės gamtos apsaugos organizacijos duomenimis Štormo gandras yra nykstanti rūšis.

Populiacijos mažėjimo priežastys:
 Gvinėjinės alyvpalmės plantacijų sodinimas. Iškirtus tropinius miškus sunaikinamos Štormo gandro buveinės.
 Upių transportas. Dažnai plaukiojantys laivai trikdo paukščių ramybę.
Gandrai yra saugomi Tailande, Malaizijoje ir Indonezijoje. Buveinės yra paskelbtos saugomomis teritorijomis.

Šaltiniai

Nuorodos 
 Planetos paukščiai: Štormo gandras
 Gyvybės enciklopedija. Štormo gandras
 Štormo gandras: faktai, video, nuotraukos 

Gandriniai
Maguaris

Maguaris arba Pietų Amerikos gandras (, ) – gandrinių (Ciconiidae) šeimos paukštis.

Paplitimas ir biotopas 
Pietų Amerikos paukštis. Aptinkamas Kolumbijos rytuose, Venesueloje, centrinėje ir šiaurinėje Brazilijoje, rytinėje Bolivijos dalyje, Urugvajuje, centrinėje Argentinoje, Kosta Rikoje , Gvianoje. Buveinė – šlapynės, užliejamos ganyklos, nendrynai, ryžių laukai, dirbami laukai. Pastebimas iki 900 m virš jūros lygio aukštyje, o Bolivijoje net 2 500 m aukštyje. Populiacijoje apie 100 000 individų.

Išvaizda 
Baltojo gandro dydžio. Kūno ilgis 97 – 102 cm, o aukštis – 85 cm. Atstumas tarp išskleistų sparnugalių yra 150–180 cm. Patinas sveria 4 200 g, o patelė – 3 800 g. Kūnas baltas, tik plasnojamosios plunksnos juodos. Aplink akis, snapo link plikos, raudonos odos plotas. Rainelė gelsva. Snapas nuo pamato iki pusės – pilkas, o iki galiuko – raudonas. Kojos raudonos.

Biologija 
Medžioja pavieniai arba nedidelėse grupėse. Maisto ieško tankioje vandens augalijoje. Minta vandens gyvūnais: varliagyviais, žuvimis, vėžiagyviais, vabzdžiais, ropliais, vandeniniais graužikais. Prieš pakildamas į orą 2 – 3 kartus pašoka, intensyviai plasnodamas sparnais. Skrenda ištiesęs kaklą. Balsas tylus švilpimas. Kalena snapu.

Kolonijiniai paukščiai. Peri 5 – 15 porų grupėse. Lizdavietė visada šalia vandens. Lizdą krauna 1 – 6 metrų aukštyje arba tankiose nendrėse, ant žemės. 2 m skersmens ir 70 cm gylio lizdas kraunamas iš šakų, o išklojamas žole. Dėtyje 3 – 4 balti kiaušiniai. Inkubacija trunka 29 – 32 dienas. Išsiritę paukščiukai yra apaugę baltais pūkais, po savaitės pasirodo antrieji tankūs, juosvai pilki pūkai. Penkių savaičių jaunikliai apaugę juodomis plunksnomis. Po septynių savaičių pasirodo baltos plunksnos ir jaunikliai pradeda mokytis skraidyti. Trijų mėnesių jaunikliai išvaizda panašūs į suaugusius. Jauniklius maitina abu tėvai. Patinai lytiškai subręsta 3 metų, o patelės – 4.

Šaltiniai

Nuorodos 
 Maguaris anglų k.

Gandriniai
Klaipėdos technologijų mokymo centras

Klaipėdos technologijų mokymo centras (anksčiau Klaipėdos siuvimo ir paslaugų verslo mokykla) – valstybinė profesinio mokymo įstaiga,  teikianti pirminį ir tęstinį profesinį mokymą. Įsikūrusi Klaipėdoje, Puodžių g. 10. Įstaigos kodas – 190974424. Mokymo kalba – lietuvių. 

Centre įsteigti trys skyriai: Siuvimo, Paslaugų verslo, Gimnazijos. Be kitų, įgyvendinamos profesinio mokymo programos kurtiesiems ir neprigirdintiesiems, taip pat – profesinio mokymo programos kartu su vidurinio ugdymo programa. 2016 m. mokykloje mokėsi 646 mokiniai, buvo 28 grupės, dirbo 62 pedagogai.

Istorija 

Centras veiklą pradėjo 1971 m. birželio 15 d. Klaipėdos mokymo punkto bazėje organizuota LTSR Buitinio gyventojų aptarnavimo ministerijos Klaipėdos miesto mokykla. Per visą mokyklos istorijos laikotarpį ne kartą keitėsi mokyklos pavadinimas. Keletą dešimtmečių mokykloje buvo ruošiami tik tekstilės specialybių darbuotojai. 

Nuo 1996 m. pradėta vykdyti vidurinio ugdymo programa. 2000 m. išleista pirmoji abiturientų laida. 2006 m. akredituota vidurinio ugdymo programa, įsteigtas Gimnazijos skyrius. Nuo 2012 m. mokykla pradėjo vykdyti pagrindinio ugdymo II dalies programą. 

2016 m. Švietimo ir mokslo institucijų registre institucijos pavadinimas „Klaipėdos siuvimo ir paslaugų verslo mokykla“ pakeistas į „Klaipėdos technologijų mokymo centras“.

Profesijos 
 Floristas
 Kosmetikas
 Interjero apipavidalintojas
 Kirpėjas
 Multimedijos paslaugų teikėjas
 Siuvėjas
 Kompiuterinio projektavimo operatorius
 Vizažistas
 Sukirpėjas-konstruktorius

Direktoriai 
 Violeta Petrušienė

Nuorodos 
 Oficiali svetainė 
 Informacija apie mokyklą (aikos.smm.lt)

Klaipėdos švietimas
Lietuvos profesinės mokyklos